Die Croods - Blu-ray - digitec
Regie: Kirk DeMicco/Chris Sanders, USA 2013, FSK ab 0, Blu-Ray-Disc, Dt/engl, UT Frans Steyn se broer neem eie lewe | Maroela Media
Frans en Wimpie Steyn. Foto: Facebook
Die Springbok-senter Frans Steyn se broer, Wimpie (31), het Maandagoggend sy eie lewe op die familie se plaas buite Bethlehem geneem.
Ian Schwartz, die Springbokke se spanbestuurder, het die nuus bevestig. “Frans het my ná ons oefensessie Maandagoggend ingelig, pas nadat hy self die tragiese nuus ontvang het dat sy broer oorlede is,” het hy gesê.
“Ons sal nie enige besluite oor sy onmiddellike betrokkenheid by die span neem nie. Sy persoonlike situasie is nou die belangrikste en ons sal hom en sy familie ondersteun gedurende hierdie moeilike tyd. Ons gedagtes en gebede is by Frans en sy hele familie in hierdie routydperk.”
Sers. Mmako Mophiring, woordvoerder van die polisie, het bevestig die polisie is Maandagoggend na die plaas ontbied. Hy het gesê die oorledene het homself in ‘n voertuig geskiet. ‘n Geregtelike doodsondersoek is geopen.
Gerrie Swart, Frans se agent, wou nie Maandag kommentaar lewer nie.
Alani Janeke, ŉ jarelange vriendin van Wimpie, het aan Maroela Media gesê dat hy ŉ baie positiewe gees gehad het en elke dag opgehelder het. “Ek gaan hom bitter baie in my lewe mis, absoluut elke dag,” het ŉ emosionele Janeke gesê. Sy het gesê as sy geweet het waarom Wimpie sy eie lewe wou neem, sou dit dalk makliker gewees het om sy dood te verwerk.
Medelye het intussen ingestroom op sosiale media. “Gedagtes en gebede aan Frans Steyn en familie in die baie moeilike tyd, sulke tragiese nuus. Baie sterkte, mag God julle kalmte gee,” het Breyton Paulse, TV-aanbieder en voormalige Bok-vleuel, op Twitter gesê. Die voormalige Springbok-kaptein Corné Krige het gesê: “Ons gedagtes is met Frans Steyn en sy familie. Mag vrede en vertroosting julle in die moeilike tyd vind.”
Meegevoel aan die Steyn familie in die moeilike rouproses….Baie Sterkte.
Niks wat ek kan sê kan hierdie situasie verander nie. Het dit self alreeds 3 keer beleef. Tyd bring nie genesing soos die spreekwoord sê nie. Redenasies bring geen antwoorde nie, ek het al vir afgelope 17 jaar probeer. Jy leer eenvoudig om daarmee saam te leef…..want daar is geen ander opsie nie. Ek ween in my hart vir hierdie familie…..en baie ander soos hulle…
My innige meegevoel aan die familie. Dis so hartseer
Tragies. Ons gebede is met die familie vir vertroosting
My simpatie aan die Steyn-familie. My hart gaan uit na bulle. Dit is maar ‘n bitter beker om te drink. Ek was 3 jaar gelede in die selfde situasie. Soos Johann Marx gesê het, tyd maak dit sagter maar dit gaan nooit weg nie.